الصفحه دى يتيمه, حاول تضيفلها لينك فى صفحات تانيه متعلقه بيها. سيدنى وليام بيجو (إنجليزى: Sidney William Bijou) (12 نوفمبر/هاتور 1908 - 11 يونيه/بئونه 2009) كان عالم نفس تنموى أمريكانى، عمل طريقه لمعالجة مشاكل الاطفال السلوكيه باستخدام العلاج السلوكى، واللى عن طريقه كانت الأفعال الإيجابيه بتتكافئ والسلوكيات السلبيه معظمها بتتطنش بدل ما تتعاقب. بيجو اتولد فى حى أرلينجتون بتاع بالتيمور، ماريلاند، فى 12 نوفمبر/هاتور 1908، وبعدين عزِّل على بروكلين مع اهله لما كان عنده 10 سنين. و فـ سنة 1933 أخد شهادة فى إدارة الأعمال من جامعة فلوريدا. و فـ سنة 1937 اتكافئ بدرجة الماجيستير فى علم النفس من جامعة كولومبيا وبعدين أخد شهادة الدكتوراه فى نفس المجال سنة 1941 من جامعة أيوا. بيجو اشتغل مع يوسف جاستاك وعملو مع بعض "عيار الإنجاز واسع المدى"، واللى هو قياس محبوك لمقدرة النفر على الإرايه والمفهوميه والاستهجاء والحساب. وفى الحرب العالميه التانيه، بيجو خدم فى السلاح الجوى العسكرى الأمريكانى. فى سنة 1946، بيجو اتوظف فى جامعة إنديانا اللى قضّى فيها سنتين شغال تحت عالم النفس السلوكى الرائد ب. ف. سكينر.